nibzard/narodne-novine-full-text-markdown huggingface dataset:
## Uredba o prestanku važenja Zakona o listi tjelesnih oštećenja

### NN 154/2014 (24.12.2014.), Uredba o prestanku važenja Zakona o listi tjelesnih oštećenja

VLADA REPUBLIKE HRVATSKE

2909

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 23. prosinca 2014. godine donijela

UREDBU

O PRESTANKU VAŽENJA ZAKONA O LISTI TJELESNIH OŠTEĆENJA

Članak 1.

Danom stupanja na snagu ove Uredbe prestaje važiti Zakon o listi tjelesnih oštećenja (»Narodne novine«, broj 162/98).

Članak 2.

Ova Uredba objavljuje se u »Narodnim novinama«, a stupa na snagu 1. siječnja 2015. godine.

Klasa: 022-03/14-03/152

Urbroj: 50301-04/04-14-1

Zagreb, 23. prosinca 2014.

Predsjednik

Zoran Milanović, v. r.

Uredba na temelju zakonske ovlasti, NN 154/2014-2909
## Uredba o izmjeni i dopuni Uredbe o određivanju građevina, drugih zahvata u prostoru i površina državnog i područnog (regionalnog) značaja

### NN 154/2014 (24.12.2014.), Uredba o izmjeni i dopuni Uredbe o određivanju građevina, drugih zahvata u prostoru i površina državnog i područnog (regionalnog) značaja

VLADA REPUBLIKE HRVATSKE

2914

Na temelju članka 56. stavka 2. Zakona o prostornom uređenju (»Narodne novine«, broj 153/2013), Vlada Republike Hrvatske je na sjednici održanoj 23. prosinca 2014. godine donijela

UREDBU

O IZMJENI I DOPUNI UREDBE O ODREĐIVANJU GRAĐEVINA, DRUGIH ZAHVATA U PROSTORU I POVRŠINA DRŽAVNOG I PODRUČNOG (REGIONALNOG) ZNAČAJA

Članak 1.

U Uredbi o određivanju građevina, drugih zahvata u prostoru i površina državnog i područnog (regionalnog) značaja (»Narodne novine«, broj 37/2014), u članku 2. točki 5. podtočki 5.3. iza podstavka 4. dodaju se podstavci 5. i 6. koji glase:

»– stalni granični prijelazi za pogranični promet,

– sezonski granični prijelazi za međunarodni promet putnika,«.

Članak 2.

U članku 4. točki 4. podtočka 4.1. briše se.

Dosadašnje točke 4.2., 4.3., 4.4. i 4.5. postaju točke 4.1., 4.2., 4.3. i 4.4.

Članak 3.

Ova Uredba stupa na snagu prvog dana od dana objave u »Narodnim novinama«.

Klasa: 022-03/14-03/139

Urbroj: 50301-05/05/14-2

Zagreb, 23. prosinca 2014.

Predsjednik

Zoran Milanović, v. r.

Uredba, NN 154/2014-2914
## Odluka o davanju koncesije društvu ZLATNE TERME - VELIKA d.o.o. za zahvaćanje termalnih voda za balneološke potrebe, sport i rekreaciju

### NN 154/2014 (24.12.2014.), Odluka o davanju koncesije društvu ZLATNE TERME - VELIKA d.o.o. za zahvaćanje termalnih voda za balneološke potrebe, sport i rekreaciju

VLADA REPUBLIKE HRVATSKE

2915

Na temelju članka 175. točke 2. Zakona o vodama (»Narodne novine«, br. 153/2009, 63/2011, 130/2011, 56/2013 i 14/2014), Vlada Republike Hrvatske je na sjednici održanoj 23. prosinca 2014. godine donijela

ODLUKU

O DAVANJU KONCESIJE DRUŠTVU ZLATNE TERME – VELIKA d.o.o. ZA ZAHVAĆANJE TERMALNIH VODA ZA BALNEOLOŠKE POTREBE, SPORT I REKREACIJU

I.

Vlada Republike Hrvatske (u daljnjem tekstu: Davatelj koncesije) daje društvu ZLATNE TERME – VELIKA d.o.o., Velika, Franje Cirakija 40 (u daljnjem tekstu: Koncesionar) neposredno na zahtjev koncesiju za zahvaćanje termalnih voda za balneološke potrebe, sport i rekreaciju, nakon prethodno pribavljenih Koncesijskih uvjeta, klase: 325-03/14-03/0000161, urbroja: 374-21-2-14-3, od 15. listopada 2014. godine, od Hrvatskih voda – Vodnogospodarski odjel za srednju i donju Savu.

II.

Na temelju koncesije iz točke I. ove Odluke, Koncesionar stječe pravo zahvaćanja termalnih voda iz izvora 1 (koordinate HTRS96: E = 590554,00; N = 5037087,00) i izvora 2 (koordinate HTRS96: E = 590573,00; N = 5037055,00) na k.č.br. 184/2, k.o. Velika u ukupnoj količini do q=10 l/s, odnosno do maksimalne količine Q = 60.000 m3/god.

III.

Koncesija iz točaka I. i II. ove Odluke daje se na rok od 30 godina od dana potpisivanja ugovora o koncesiji.

IV.

Za danu koncesiju, Koncesionar je dužan plaćati naknadu za koncesiju koja se sastoji od jednokratne i godišnje naknade za koncesiju.

Jednokratna naknada za koncesiju iznosi 24.000,00 kuna, a plaća se najkasnije 60 dana od dana sklapanja ugovora o koncesiji.

Nakon isteka svake pojedine godine korištenja koncesije za ukupnu količinu zahvaćene vode Hrvatske vode će rješenjem odrediti iznos godišnje naknade za koncesiju i dinamiku plaćanja, sukladno odredbama važećeg akta kojim se uređuju uvjeti davanja koncesije za gospodarsko korištenje voda u toj godini.

V.

Na temelju ove Odluke, sukladno članku 176. stavku 1. Zakona o vodama, Ministarstvo poljoprivrede u ime Republike Hrvatske sklopit će s Koncesionarom ugovor o koncesiji, kojim će se detaljnije urediti koncesijski odnos.

Ako Koncesionar u roku od 60 dana od dana objave ove Odluke u »Narodnim novinama« ne potpiše ugovor o koncesiji, gubi sva prava određena ovom Odlukom.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/480

Urbroj: 50301-05/25-14-3

Zagreb, 23. prosinca 2014.

Predsjednik

Zoran Milanović, v. r.

Odluka, NN 154/2014-2915
## Odluka o iznosu državnih poticajnih sredstava za stambenu štednju prikupljenu u 2015. godini

### NN 154/2014 (24.12.2014.), Odluka o iznosu državnih poticajnih sredstava za stambenu štednju prikupljenu u 2015. godini

VLADA REPUBLIKE HRVATSKE

2916

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 2. Uredbe o izmjeni Zakona o stambenoj štednji i državnom poticanju stambene štednje (»Narodne novine«, broj 151/2014), Vlada Republike Hrvatske je na sjednici održanoj 23. prosinca 2014. donijela

ODLUKU

O IZNOSU DRŽAVNIH POTICAJNIH SREDSTAVA ZA STAMBENU ŠTEDNJU PRIKUPLJENU U 2015. GODINI

I.

Državna poticajna sredstva za stambenu štednju prikupljenu u 2015. godini iznose 4,9%.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/513

Urbroj: 50301-05/16-14-2

Zagreb, 23. prosinca 2014.

Predsjednik

Zoran Milanović, v. r.

Odluka, NN 154/2014-2916
## Pravilnik o sadržaju i obliku potvrde za sklapanje braka

### NN 154/2014 (24.12.2014.), Pravilnik o sadržaju i obliku potvrde za sklapanje braka

MINISTARSTVO UPRAVE

2919

Na temelju članka 20. stavka 6. Obiteljskog zakona (»Narodne novine«, broj 75/14), ministar uprave donosi

PRAVILNIK

O SADRŽAJU I OBLIKU POTVRDE ZA SKLAPANJE BRAKA

Članak. 1.

Ovim se Pravilnikom propisuje oblik i sadržaj Potvrde o ispunjavanju pretpostavki za sklapanje braka utvrđenih Obiteljskim zakonom, radi sklapanja braka u vjerskom obliku.

Članak 2.

Potvrda se izdaje na obrascu tiskanim uz ovaj Pravilnik, što je njegov sastavni dio. Na obrascu je utvrđen oblik i sadržaj potvrde.

Obrazac Potvrde tiska se na papiru zaštićenom od krivotvorenja s hologramskom zaštitom pod oznakom »DM RH«, otisnutom na prvoj stranici.

Članak 3.

Obrazac Potvrde svijetlozelene je boje.

U sredini obrasca otisnut je grb Republike Hrvatske u svjetlijoj nijansi boje obrasca.

Obrazac ima serijski broj a obrojčavanje počinje od broja jedan.

Veličina obrasca je 21 × 29,7 cm.

Članak 4.

Potvrda se izdaje u dva primjerka, koji se uručuju ženiku i nevjesti uz njihov potpis.

Jedan primjerak Potvrde, uz potvrđenje da je brak sklopljen, službenik vjerske zajednice vraća matičaru koji je potvrdu izdao, a drugi primjerak zadržava vjerska zajednica.

Članak 5.

Ako vjerska zajednica ima posebno propisanu ispravu iz članka 21. Obiteljskog zakona, kojom potvrđuje sklapanje braka, službenik vjerske zajednice uz takvu ispravu matičaru dostavlja i jedan primjerak prethodno izdane Potvrde o ispunjenju pretpostavki za sklapanje braka.

Članak 6.

O izdanim potvrdama vodi se evidencija.

Evidencija iz stavka 1. ovog članka sadrži: redni broj, serijski broj potvrde, ime, prezime, OIB i MBG osoba kojima se potvrda izdaje, datum izdavanja potvrde, datum vraćanja potvrde, redni broj i godina upisa sklopljenog braka u maticu vjenčanih i osobno ime matičara.

Evidencija se vodi u elektroničkom obliku.

Članak 7.

Stupanjem na snagu ovog Pravilnika prestaje važiti Pravilnik o sadržaju i obliku potvrde za sklapanje braka (»Narodne novine«, broj 202/03 i 138/08).

Članak 8.

Obrazac Potvrde utvrđen dosadašnjim propisima može se upotrebljavati do utroška zaliha u matičnom uredu.

Članak 9.

Ovaj Pravilnik stupa na snagu prvog dana od dana objave u »Narodnim novinama«.

Klasa: 223-01/14-01/65

Urbroj: 515-03-01-01/1-14-1

Zagreb, 12. prosinca 2014.

Ministar

Arsen Bauk, v. r.

**[**OBRASCI**](dodatni/434184.pdf)**

154 24.12.2014 Pravilnik o sadržaju i obliku potvrde za sklapanje braka

Pravilnik, NN 154/2014-2919
## Odluka o dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

### NN 154/2014 (24.12.2014.), Odluka o dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2922

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 74. sjednici održanoj 18. prosinca 2014. godine donijelo je

ODLUKU

O DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 91/14., 95/14., 106/14., ispravak 119/14. i 123/14.) u Osnovnoj listi lijekova iz članka 2. stavka 5.:

– dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka | DDD i jed. mj. | Cijena za DDD | Cijena za DDD (s PDV-om) | Način primjene | Nositelj odobrenja | Proizvođač | Zaštićeno   ime lijeka | Oblik, jačina i pakiranje lijeka | Cijena jed. oblika | Cijena jed. oblika (s PDV-om) | Cijena orig. pakiranja | Cijena orig. pakiranja (s PDV-om) | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. |
| J07BM01 051 |  | cjepivo protiv humanog papilomavirusaNJ701 |  | 0,00 | 0,00 | P |  |  |  |  | 0,00 | 0,00 | 0,00 | 0,00 |  |
| J07CA09 051 | PR | cjepivo protiv difterije, tetanusa, pertusisa (acelularno), dječje paralize (inaktivirano),H. influenzae tipa B i hepatitisa BNJ710 |  | 0,00 | 0,00 | P |  |  |  |  | 0,00 | 0,00 | 0,00 | 0,00 |  |

Legenda indikacija:

NJ701: Prema programu obveznog cijepljenja.

NJ710: Prema važećem Programu imunizacije, seroprofilakse i kemoprofilakse za posebne skupine stanovništva i pojedince pod povećanim rizikom Ministarstva zdravlja Republike Hrvatske.«

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/14-01/310

Urbroj: 338-01-01-14-1

Zagreb, 18. prosinca 2014.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

154 24.12.2014 Odluka o dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

154 24.12.2014 Odluka o dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

Odluka, NN 154/2014-2922
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o najnižem dnevnom iznosu plaće sezonskog radnika u poljoprivredi za 2015. godinu

### NN 155/2014 (29.12.2014.), Odluka o najnižem dnevnom iznosu plaće sezonskog radnika u poljoprivredi za 2015. godinu

155 29.12.2014 Odluka o najnižem dnevnom iznosu plaće sezonskog radnika u poljoprivredi za 2015. godinu

MINISTARSTVO RADA I MIROVINSKOGA SUSTAVA

2926

Na temelju članka 10. stavka 3. Zakona o poticanju zapošljavanja (»Narodne novine« broj 57/12 i 120/12), ministar rada i mirovinskoga sustava, uz suglasnost ministra financija, donosi

ODLUKU

O NAJNIŽEM DNEVNOM IZNOSU PLAĆE SEZONSKOG RADNIKA U POLJOPRIVREDI ZA 2015. GODINU

Članak 1.

Najniži dnevni iznos neto plaće koju je poslodavac dužan isplatiti sezonskom radniku koji obavlja privremene odnosno povremene sezonske poslove u poljoprivredi, za 2015. godinu nakon obračuna i obustave poreza na dohodak i prireza poreza na dohodak sukladno propisima koji uređuju oporezivanje, ne može biti niži od 72,10 kuna.

Članak 2.

Na iznos plaće odnosno iz iznosa plaće iz članka 1. ove Odluke, ne obračunavaju se i ne uplaćuju doprinosi za obvezna osiguranja po stopama prema posebnom propisu, jer su ista uplaćena unaprijed kupnjom vrijednosnog kupona.

Članak 3.

Ova Odluka će se objaviti u »Narodnim novinama«, a stupa na snagu 1. siječnja 2015. godine.

Klasa: 011-01/14-01/185

Urbroj: 524-04-01-01/1-14-2

Zagreb, 22. prosinca 2014.

Ministar
prof. dr. sc. Mirando Mrsić, dr. med., v. r.

Odluka, NN 155/2014-2926
## Odluka o iznosu tarifnih stavki za javnu uslugu opskrbe plinom za 2015. godinu

### NN 155/2014 (29.12.2014.), Odluka o iznosu tarifnih stavki za javnu uslugu opskrbe plinom za 2015. godinu

HRVATSKA ENERGETSKA REGULATORNA AGENCIJA

2931

Na temelju članka 11. stavka 1. podstavka 10. Zakona o regulaciji energetskih djelatnosti (»Narodne novine», broj 120/12), članka 29. Zakona o energiji (»Narodne novine», broj 120/12 i 14/14) i članka 25. stavka 3. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine», broj 38/14) Hrvatska energetska regulatorna agencija je na 27. sjednici Upravnog vijeća održanoj 23. prosinca 2014. donijela

ODLUKU

O IZNOSU TARIFNIH STAVKI ZA JAVNU USLUGU OPSKRBE PLINOM ZA 2015. GODINU

I.

Ovom Odlukom određuju se iznosi tarifnih stavki za javnu uslugu opskrbe plinom za opskrbljivače u obvezi javne usluge za razdoblje od 1. siječnja 2015. godine do 31. ožujka 2015. godine, sukladno Prilogu 1. koji je sastavni dio ove Odluke.

II.

Ova Odluka stupa na snagu 1. siječnja 2015. godine, a objavit će se u »Narodnim novinama«.

Klasa: 011-01/14-01/25

Urbroj: 371-01/14-01

Zagreb, 23. prosinca 2014.

Predsjednik

Upravnog vijeća

Tomislav Jureković, dipl. ing., v. r.

**[**PRILOG 1.**](dodatni/434200.pdf)**

155 29.12.2014 Odluka o iznosu tarifnih stavki za javnu uslugu opskrbe plinom za 2015. godinu

Odluka, NN 155/2014-2931
## Metodologija utvrđivanja cijene energije uravnoteženja plinskog sustava

### NN 155/2014 (29.12.2014.), Metodologija utvrđivanja cijene energije uravnoteženja plinskog sustava

HRVATSKA ENERGETSKA REGULATORNA AGENCIJA

2933

Na temelju članka 88. stavka 4. Zakona o tržištu plina (»Narodne novine«, broj 28/13 i 14/14), Hrvatska energetska regulatorna agencija je na sjednici Upravnog vijeća održanoj 23. prosinca 2014. donijela

[METODOLOGIJU
 UTVRĐIVANJA CIJENE ENERGIJE URAVNOTEŽENJA PLINSKOG SUSTAVA](dodatni/434204.pdf)

155 29.12.2014 Metodologija utvrđivanja cijene energije uravnoteženja plinskog sustava

Ostalo, NN 155/2014-2933
## Odluka o raspisivanju izbora za članove Državnoodvjetničkog vijeća iz reda zamjenika državnih odvjetnika

### NN 155/2014 (29.12.2014.), Odluka o raspisivanju izbora za članove Državnoodvjetničkog vijeća iz reda zamjenika državnih odvjetnika

DRŽAVNOODVJETNIČKO VIJEĆE

2935

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) u svezi sa člankom 144.a stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) na 64. sjednici održanoj 22. prosinca 2014. donijelo je

ODLUKU

O RASPISIVANJU IZBORA ZA ČLANOVE DRŽAVNOODVJETNIČKOG VIJEĆA IZ REDA ZAMJENIKA DRŽAVNIH ODVJETNIKA

I.

Raspisuju se izbori za članove Državnoodvjetničkog vijeća iz reda zamjenika državnih odvjetnika.

II.

Za dan provedbe izbora određuje se srijeda, 4. veljače 2015.

III.

Ova odluka stupa na snagu danom raspisivanja izbora i objavljuje se u »Narodnim novinama«.

Broj: DOVO-48/14

Zagreb, 22. prosinca 2014.

Predsjednik

Državnoodvjetničkog vijeća

Josip Čule, v. r.

Odluka, NN 155/2014-2935
## Odluka o imenovanju sutkinje Općinskog suda u Splitu

### NN 155/2014 (29.12.2014.), Odluka o imenovanju sutkinje Općinskog suda u Splitu

DRŽAVNO SUDBENO VIJEĆE

2936

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta: Vijeće) u sastavu Ranko Marijan, kao predsjednik Vijeća, mr. sc. Dražen Jakovina, Davorin Mlakar, Tihana Cišper, Mijo Galiot, Marko Rašo, Marko Pribisalić i prof. dr. sc. Alan Uzelac, kao članovi Vijeća, na 117. sjednici, održanoj 12. prosinca 2014. donijelo je

ODLUKU

O IMENOVANJU SUTKINJE

Za sutkinju Općinskog suda u Splitu imenuje se

IRMA VLADOVIĆ, viša sudska savjetnica u Općinskom sudu u Trogiru.

Imenovana kandidatkinja stupit će na dužnost 1. siječnja 2015.

Broj: IS-12/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2936
## Odluka o imenovanju sutkinje Općinskog suda u Puli - Pola

### NN 155/2014 (29.12.2014.), Odluka o imenovanju sutkinje Općinskog suda u Puli - Pola

DRŽAVNO SUDBENO VIJEĆE

2937

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta – Vijeće) u sastavu Ranko Marijan, kao predsjednik Vijeća, te mr. sc. Dražen Jakovina, Tihana Cišper, Marko Rašo, Marko Pribisalić, Mijo Galiot, prof. dr. sc. Alan Uzelac i Davorin Mlakar, kao članovi Vijeća, na 117. sjednici, održanoj 12. prosinca 2014., donijelo je

ODLUKU

O IMENOVANJU SUTKINJE

Za sutkinju Općinskog suda u Puli – Pola imenuje se

PETRA PRIMC, viša sudska savjetnica u Županijskom sudu u Rijeci.

Imenovana kandidatkinja stupit će na dužnost 1. siječnja 2015.

Broj: IS-11/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2937
## Odluka o imenovanju suca Općinskog suda u Novoj Gradiški

### NN 155/2014 (29.12.2014.), Odluka o imenovanju suca Općinskog suda u Novoj Gradiški

DRŽAVNO SUDBENO VIJEĆE

2938

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta: Vijeće) u sastavu Ranko Marijan, kao predsjednik Vijeća, mr. sc. Dražen Jakovina, Davorin Mlakar, Tihana Cišper, Mijo Galiot, Marko Rašo, Marko Pribisalić i prof. dr. sc. Alan Uzelac, kao članovi Vijeća, na 117. sjednici, održanoj 12. prosinca 2014. donijelo je

ODLUKU

O IMENOVANJU SUCA

Za suca Općinskog suda u Novoj Gradiški imenuje se

MARIO MEANDŽIJA, viši sudski savjetnik u Općinskom sudu u Slavonskom Brodu.

Imenovani kandidat stupit će na dužnost 1. siječnja 2015.

Broj: IS-14/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2938
## Odluka o imenovanju sutkinje Trgovačkog suda u Rijeci

### NN 155/2014 (29.12.2014.), Odluka o imenovanju sutkinje Trgovačkog suda u Rijeci

DRŽAVNO SUDBENO VIJEĆE

2939

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U- I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta – Vijeće) u sastavu Ranko Marijan, kao predsjednik Vijeća, te mr. sc. Dražen Jakovina, Tihana Cišper, Marko Rašo, Marko Pribisalić, Mijo Galiot, prof. dr. sc. Alan Uzelac i Davorin Mlakar, kao članovi Vijeća, na 117. sjednici, održanoj 12. prosinca 2014., donijelo je

ODLUKU

O IMENOVANJU SUTKINJE

Za sutkinju Trgovačkog suda u Rijeci imenuje se

EMA BRDOVČAK, viša sudska savjetnica u Visokom trgovačkom sudu Republike Hrvatske.

Imenovana kandidatkinja stupit će na dužnost 1. siječnja 2015.

Broj: IS-17/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2939
## Odluka o imenovanju sutkinje Trgovačkog suda u Zadru

### NN 155/2014 (29.12.2014.), Odluka o imenovanju sutkinje Trgovačkog suda u Zadru

DRŽAVNO SUDBENO VIJEĆE

2940

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta: Vijeće) u sastavu Ranko Marijan, kao predsjednik Vijeća, mr. sc. Dražen Jakovina, Davorin Mlakar, Tihana Cišper, Mijo Galiot, Marko Rašo, Marko Pribisalić i prof. dr. sc. Alan Uzelac, kao članovi Vijeća, na 117. sjednici, održanoj 12. prosinca 2014. donijelo je

ODLUKU

O IMENOVANJU SUTKINJE

Za sutkinju Trgovačkog suda u Zadru imenuje se

TINA GRGAS, viša sudska savjetnica u Općinskom sudu u Benkovcu.

Imenovana kandidatkinja stupit će na dužnost 1. siječnja 2015.

Broj: IS-18/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2940
## Odluka o imenovanju sutkinja Trgovačkog suda u Zagrebu

### NN 155/2014 (29.12.2014.), Odluka o imenovanju sutkinja Trgovačkog suda u Zagrebu

DRŽAVNO SUDBENO VIJEĆE

2941

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta – Vijeće) u sastavu Ranko Marijan, kao predsjednik Vijeća, te mr. sc. Dražen Jakovina, Tihana Cišper, Marko Rašo, Marko Pribisalić, Mijo Galiot, prof. dr. sc. Alan Uzelac i Davorin Mlakar, kao članovi Vijeća, na 117. sjednici, održanoj 12. prosinca 2014., donijelo je sljedeću

ODLUKU

O IMENOVANJU SUTKINJA

Za sutkinje Trgovačkog suda u Zagrebu imenuju se

IVANA MANESTAR, viša sudska savjetnica u Županijskom sudu u Zagrebu i

TINA ŠIMOVIĆ, viša sudska savjetnica u Općinskom građanskom sudu u Zagrebu.

Imenovane kandidatkinje stupit će na dužnost 1. siječnja 2015.

Broj: IS-19/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2941
## Odluka o imenovanju sutkinje Prekršajnog suda u Puli - Pola

### NN 155/2014 (29.12.2014.), Odluka o imenovanju sutkinje Prekršajnog suda u Puli - Pola

DRŽAVNO SUDBENO VIJEĆE

2942

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta – Vijeće) u sastavu Ranko Marijan, kao predsjednik Vijeća, te mr. sc. Dražen Jakovina, Tihana Cišper, Marko Rašo, Marko Pribisalić, Mijo Galiot, prof. dr. sc. Alan Uzelac i Davorin Mlakar, kao članovi Vijeća, na 117. sjednici, održanoj 12. prosinca 2014., donijelo je

ODLUKU

O IMENOVANJU SUTKINJE

Za sutkinju Prekršajnog suda u Puli – Pola imenuje se

ANA CVEČIĆ, viša sudska savjetnica u Općinskom sudu u Puli – Pola.

Imenovana kandidatkinja stupit će na dužnost 1. siječnja 2015.

Broj: IS-20/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2942
## Odluka o imenovanju sudaca Upravnog suda u Splitu

### NN 155/2014 (29.12.2014.), Odluka o imenovanju sudaca Upravnog suda u Splitu

DRŽAVNO SUDBENO VIJEĆE

2943

Na temelju članka 56. stavak 1. i 2. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12 i 28/13 – u daljnjem dijelu teksta ZDSV), Državno sudbeno vijeće (u daljnjem dijelu teksta: Vijeće) u sastavu Ranko Marijan, kao predsjednik Vijeća, mr. sc. Dražen Jakovina, Davorin Mlakar, Tihana Cišper, Mijo Galiot, Marko Rašo, Marko Pribisalić i prof. dr. sc. Alan Uzelac, kao članovi Vijeća, na 117. sjednici, održanoj 12. prosinca 2014. donijelo je

ODLUKU

O IMENOVANJU SUDACA

Za suce Upravnog suda u Splitu imenuju se

MILAN FRANIĆ, viši sudski savjetnik u Županijskom sudu u Splitu i

DANIJELA ČIPČIĆ BUZOV, viša sudska savjetnica u Općinskom sudu u Kninu.

Imenovani kandidati stupit će na dužnost 1. siječnja 2015.

Broj: IS-24/14

Zagreb, 12. prosinca 2014.

Predsjednik

Državnog sudbenog vijeća

Ranko Marijan, v. r.

Odluka, NN 155/2014-2943
## Izvadak iz Odluka o plaćanju doprinosa u paušalnom iznosu udruženja obrtnika, područnim obrtničkim komorama i Hrvatskoj obrtničkoj komori za 2015. godinu

### NN 156/2014 (30.12.2014.), Izvadak iz Odluka o plaćanju doprinosa u paušalnom iznosu udruženja obrtnika, područnim obrtničkim komorama i Hrvatskoj obrtničkoj komori za 2015. godinu

HRVATSKA OBRTNIČKA KOMORA

2954

IZVADAK

IZ ODLUKA O PLAĆANJU DOPRINOSA U PAUŠALNOM IZNOSU UDRUŽENJIMA OBRTNIKA, PODRUČNIM OBRTNIČKIM KOMORAMA I HRVATSKOJ OBRTNIČKOJ KOMORI ZA 2015. GODINU

|  |  |  |  |  |
| --- | --- | --- | --- | --- |
| Redni broj | Visina doprinosa u paušalnom iznosu | | | Ukupno mjesečno kuna 2 + 3 + 4 |
| Udruženja obrtnika | Područna obrtnička komora | Hrvatska obrtnička komora |
| 1 | 2 | 3 | 4 | 5 |
|  | 27,18 | 13 | 11,82 | 52 |

Broj: 11-986-7511-115-2014

Zagreb, 23. prosinca 2014.

Predsjednik
Hrvatske obrtničke komore
Dragutin Ranogajec, v. r.

156 30.12.2014 Izvadak iz Odluka o plaćanju doprinosa u paušalnom iznosu udruženja obrtnika, područnim obrtničkim komorama i Hrvatskoj obrtničkoj komori za 2015. godinu

156 30.12.2014 Izvadak iz Odluka o plaćanju doprinosa u paušalnom iznosu udruženja obrtnika, područnim obrtničkim komorama i Hrvatskoj obrtničkoj komori za 2015. godinu

Ostalo, NN 156/2014-2954
## Pravilnik o izmjeni i dopuni Pravilnika o stručnom nadzoru

### NN 156/2014 (30.12.2014.), Pravilnik o izmjeni i dopuni Pravilnika o stručnom nadzoru

156 30.12.2014 Pravilnik o izmjeni i dopuni Pravilnika o stručnom nadzoru

HRVATSKA KOMORA DENTALNE MEDICINE

2955

Na temelju članka 170. stavka 2. Zakona o zdravstvenoj zaštiti (»Narodne novine« br. 150/08 ... itd.), članka 57. stavka 2. Zakona o dentalnoj medicini (»Narodne novine« br. 121/03, 117/08 i 120/09) i članka 33. točka 1. pročišćenog teksta Statuta Hrvatske stomatološke komore (»Narodne novine« br. 13/10), Upravno vijeće Hrvatske komore dentalne medicine (u daljnjem tekstu: Komora), na 53. sjednici održanoj 12. prosinca 2014. godine, uz suglasnost ministra zdravlja donosi

PRAVILNIK

O IZMJENI I DOPUNI PRAVILNIKA O STRUČNOM NADZORU

Članak 1.

U članku 4. Pravilnika o stručnom nadzoru, koji je uz suglasnost ministra zdravlja donijelo Upravno vijeće Komore na 14. sjednici održanoj 25. travnja 2012. godine (u daljnjem tekstu: Pravilnik), dodaje se nova alineja 9. koja glasi:

»– zaštitu građana s obzirom na kvalitetu i vrstu zdravstvenih usluga;«.

Članak 2.

U članku 5. Pravilnika dodaje se nova alineja 8. koja glasi:

»– zaštite građani s obzirom na kvalitetu i vrstu zdravstvenih usluga;«.

Članak 3.

U članku 10. stavak 2. Pravilnika mijenja se i glasi:

»Izvanredni stručni nadzor obavlja se u slučaju pisane i potpisane pritužbe građana s obzirom na kvalitetu i vrstu zdravstvene usluge, zahtjeva ministra zdravlja te drugih državnih tijela izvršne ili sudbene vlasti.«

Članak 4.

U članku 19. Pravilnika dodaje se nova alineja 6. koja glasi:

»– ukoliko se stručni nadzor obavlja na temelju pisane i potpisane pritužbe građana, u zapisnik se obvezno unosi izjava člana Komore o navodima iz pritužbe.«

Članak 5.

U članku 20. stavku 1. Pravilnika, dodaje se nova alineja 8. koja glasi:

»– ukoliko se stručni nadzor obavlja na temelju pisane i potpisane pritužbe građana, izjavu člana Komore o navodima iz pritužbe.«

Stavak 2. Pravilnika mijenja se i glasi:

»Svaku stranicu zapisnika moraju potpisati član Komore nad čijim se radom provodi stručni nadzor i doktor dentalne medicine odnosno dentalni tehničar koji provodi stručni nadzor te sve druge osobe koje su nazočile pri obavljanju stručnog nadzora. Sve nazočne osobe zadržavaju po jedan primjerak zapisnika.«

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/14-01/14

Urbroj: 497-01/01-14-01

Zagreb, 12. prosinca 2014.

Predsjednik Upravnog vijeća Komore
dr. sc. Neven Vidović, dr. med. dent., v. r.

Pravilnik, NN 156/2014-2955
## Pravilnik o izmjenama i dopunama Pravilnika o potporama turističkim zajednicama na turistički nerazvijenim područjima

### NN 156/2014 (30.12.2014.), Pravilnik o izmjenama i dopunama Pravilnika o potporama turističkim zajednicama na turistički nerazvijenim područjima

156 30.12.2014 Pravilnik o izmjenama i dopunama Pravilnika o potporama turističkim zajednicama na turistički nerazvijenim područjima

HRVATSKA TURISTIČKA ZAJEDNICA

2956

Na temelju članka 14. stavka 4. Zakona o članarinama u turističkim zajednicama (»Narodne novine« broj 152/08. i 88/10.), uz suglasnost ministra turizma, klasa: 011-02/14-02/144 (urbroj: 529-
-05-14-2), Glavni ured Hrvatske turističke zajednice donosi

PRAVILNIK

O IZMJENAMA I DOPUNAMA PRAVILNIKA O POTPORAMA TURISTIČKIM ZAJEDNICAMA NA TURISTIČKI NERAZVIJENIM PODRUČJIMA

Članak 1.

U Pravilniku o potporama turističkim zajednicama na turistički nerazvijenim područjima (»Narodne novine« br. 28/13), članak 5. mijenja se i glasi:

Potpore HTZ-a mogu biti namijenjene za sljedeće programe:

1. Programe razvoja i unapređenja turističke ponude destinacije

2. Programe edukacije

3. Korištenje sredstava EU fondova i javnu turističku infrastrukturu

4. Programe unapređenja djelovanja i aktivnosti turističkih zajednica

5. Izradu razvojnih/marketinških strategija destinacije.

Vrsta programa za koje će se dodjeljivati potpore u pojedinoj kalendarskoj godini utvrđuje se javnim pozivom Hrvatske turističke zajednice.

Članak 2.

Članak 6. mijenja se i glasi:

Na temelju ovog Pravilnika, za svaku kalendarsku godinu HTZ, uz suglasnost Ministarstva turizma, objavljuje javni poziv za kandidiranje programa/projekata za dodjelu potpora, kojim se detaljnije propisuju namjene potpora, mjerila i kriteriji za odobravanje potpora, postupak kandidiranja i druga pitanja vezana uz odobravanje i realizaciju programa iz stavka 2. članka 5. ovog Pravilnika. Javni poziv se objavljuje na internetskim stranicama HTZ-a i Ministarstva turizma.

PRIJELAZNE I ZAVRŠNE ODREDBE

Članak 3.

Ovaj Pravilnik stupa na snagu prvog dana od dana objave u »Narodnim novinama«.

Urbroj: 9536/01-2-1

Zagreb, 21. listopada 2014.

Za Glavni ured
Ratomir Ivičić, direktor, v. r.

Pravilnik, NN 156/2014-2956
## Odluka o izmjeni Odluke o porezima Grada Rijeke

### NN 156/2014 (30.12.2014.), Odluka o izmjeni Odluke o porezima Grada Rijeke

156 30.12.2014 Odluka o izmjeni Odluke o porezima Grada Rijeke

GRAD RIJEKA

2958

Na temelju članka 30., 30.a i 95. Zakona o financiranju jedinica lokalne i područne (regionalne) samouprave (»Narodne novine« broj 117/93, 69/97, 33/00, 73/00, 127/00, 59/01, 107/01, 117/01 – ispravak, 150/02, 147/03, 132/06, 26/07, 73/08 i 25/12) i članka 46. Statuta Grada Rijeke (»Službene novine Primorsko-goranske županije« broj 24/09, 11/10 i 5/13 i »Službene novine Grada Rijeke« broj 7/14), Gradsko vijeće Grada Rijeke na sjednici 18. prosinca 2014. godine donijelo je

ODLUKU

O IZMJENI ODLUKE O POREZIMA GRADA RIJEKE

Članak 1.

U Odluci o porezima Grada Rijeke (»Narodne novine« broj 108/01, 45/07 i 147/10 i »Službene novine Primorsko-goranske županije« broj 30/01, 16/07 i 52/10) u članku 5. stavak 1. mijenja se i glasi:

»Prirez porezu na dohodak plaća se po stopi od 15% na osnovicu iz članka 4. ove Odluke.«

Članak 2.

Ova Odluka stupa na snagu 1. veljače 2015. godine.

Članak 3.

Ova Odluka objavit će se u »Narodnim novinama« i »Službenim novinama Grada Rijeke«.

Klasa: 021-05/14-01/141

Urbroj: 2170-01-16-00-14-2

Rijeka, 18. prosinca 2014.

GRADSKO VIJEĆE GRADA RIJEKE

Predsjednica
Gradskog vijeća
Dorotea Pešić-Bukovac, v. r.

Odluka, NN 156/2014-2958
## Odluka o izmjeni i dopuni Odluke o prirezu porezu na dohodak Općine Đurđenovac

### NN 156/2014 (30.12.2014.), Odluka o izmjeni i dopuni Odluke o prirezu porezu na dohodak Općine Đurđenovac

156 30.12.2014 Odluka o izmjeni i dopuni Odluke o prirezu porezu na dohodak Općine Đurđenovac

OPĆINA ĐURĐENOVAC

2959

Na temelju članka 30. Zakona o financiranju jedinica lokalne i područne (regionalne) samouprave (»Narodne novine«, broj: 117/93., 69/97., 33./00., 73/00., 127/00., 59./01., 107/01., 117/01., 150/02., 147/03., 132/06., 73/08. i 25/12., 147/14) i članka 29. Statuta Općine Đurđenovac (»Službeni glasnik Općine Đurđenovac«, broj 6/13. i 2/14.), Općinsko vijeće Općine Đurđenovac, na 12. sjednici od 20. prosinca 2014. godine, donijelo je

ODLUKU

O IZMJENI I DOPUNI ODLUKE O PRIREZU POREZU NA DOHODAK OPĆINE ĐURĐENOVAC

Članak 1.

Odluka o prirezu porezu na dohodak Općine Đurđenovac (»Narodne novine«, broj 86/10. i »Službeni glasnik Općine Đurđenovac«, broj 2/10.), mijenja se prema odredbama ove Odluke.

Članak 2.

Članak 2. mijenja se i glasi:

»Prirez porezu na dohodak plaća se po stopi od 10 (deset)%.«

Članak 3.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2015. godine i objavit će se u »Službenom glasniku Općine Đurđenovac«.

Klasa: 410-01/14-01/8
Urbroj: 2149/02-02-14-2
Đurđenovac, 20. prosinca 2014.

Predsjednica Općinskog vijeća
Ana Magaš, prof., v. r.

Odluka, NN 156/2014-2959
## Odluka o izmjeni Odluke o porezima Grada Vrbovskog

### NN 156/2014 (30.12.2014.), Odluka o izmjeni Odluke o porezima Grada Vrbovskog

156 30.12.2014 Odluka o izmjeni Odluke o porezima Grada Vrbovskog

GRAD VRBOVSKO

2960

Na temelju članka 30. Zakona o financiranju jedinica lokalne i područne (regionalne) samouprave (»Narodne novine«, br. 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., 26/07. – Odluka Ustavnog suda Republike Hrvatske, 73/08, 25/12 i 147/14), članka 35. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11, 144/12 i 19/13), i članka 31. Statuta Grada Vrbovskog (»Službene novine PGŽ«, br. 27/09, 31/09, 43/10 i 8/13) Gradsko vijeće Grada Vrbovskog na sjednici održanoj 22. prosinca 2014. godine donijelo je

ODLUKU

O IZMJENI ODLUKE O POREZIMA GRADA VRBOVSKOG

Članak 1.

U Odluci o Porezima Grada Vrbovskog (»Narodne novine«, br. 52/10) u članku 3. stavku 1. postotak: »6%«, zamjenjuje se postotkom: »10%«.

Članak 2.

Ova Odluka stupa na snagu 1. siječnja 2015. godine.

Članak 3.

Ova Odluka objavit će se u »Narodnim novinama« i »Službenim novinama Primorsko-goranske županije«.

Klasa: 410-01/14-01-10
Urbroj: 2193-01-01/14-01-1
Vrbovsko, 22. prosinca 2014.

Predsjednik Gradskog vijeća
Šein Brinjak, v. r.

Odluka, NN 156/2014-2960
## Uredba o izmjeni Zakona o uskrati prava na uvećanje plaće po osnovi ostvarenih godina radnog staža

### NN 157/2014 (31.12.2014.), Uredba o izmjeni Zakona o uskrati prava na uvećanje plaće po osnovi ostvarenih godina radnog staža

157 31.12.2014 Uredba o izmjeni Zakona o uskrati prava na uvećanje plaće po osnovi ostvarenih godina radnog staža

VLADA REPUBLIKE HRVATSKE

2962

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 31. prosinca 2014. godine donijela

UREDBU

O IZMJENI ZAKONA O USKRATI PRAVA NA UVEĆANJE PLAĆE PO OSNOVI OSTVARENIH GODINA RADNOG STAŽA

Članak 1.

U Zakonu o uskrati prava na uvećanje plaće po osnovi ostvarenih godina radnog staža (»Narodne novine«, broj 41/2014), u članku 2. riječi: »31. prosinca 2014.« zamjenjuju se riječima: »31. ožujka 2015.«.

Članak 2.

Na prava iz članka 1. Zakona o uskrati prava na uvećanje plaće po osnovi ostvarenih godina radnog staža (»Narodne novine«, broj 41/2014), ne primjenjuje se odredba članka 9. stavka 3. Zakona o radu (»Narodne novine«, broj 93/2014).

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-03/154

Urbroj: 50301-04/12-14-1

Zagreb, 31. prosinca 2014.

Predsjednik
Zoran Milanović, v. r.

Uredba na temelju zakonske ovlasti, NN 157/2014-2962
## Rješenje o razrješenju predstojnice Ureda državne uprave u Krapinsko-zagorskoj županiji

### NN 157/2014 (31.12.2014.), Rješenje o razrješenju predstojnice Ureda državne uprave u Krapinsko-zagorskoj županiji

VLADA REPUBLIKE HRVATSKE

2963

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 56. stavka 2. Zakona o sustavu državne uprave (»Narodne novine«, br. 150/2011 i 12/2013) i članka 74.a stavka 1. i stavka 3. točke 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O RAZRJEŠENJU PREDSTOJNICE UREDA DRŽAVNE UPRAVE U KRAPINSKO-ZAGORSKOJ ŽUPANIJI

Razrješuje se ĐURĐA BARIĆ-DAKIĆ položaja predstojnice Ureda državne uprave u Krapinsko-zagorskoj županiji, s danom 31. prosinca 2014. godine, na osobni zahtjev, radi odlaska u mirovinu.

Klasa: 080-02/14-02/275

Urbroj: 5030115/1-14-03

Zagreb, 23. prosinca 2014.

Predsjednik

Zoran Milanović, v. r.

Rješenje, NN 157/2014-2963
## Rješenje o razrješenju sanacijskog upravitelja Opće bolnice "Dr. Tomislav Bardek" Koprivnica

### NN 157/2014 (31.12.2014.), Rješenje o razrješenju sanacijskog upravitelja Opće bolnice "Dr. Tomislav Bardek" Koprivnica

VLADA REPUBLIKE HRVATSKE

2964

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O RAZRJEŠENJU SANACIJSKOG UPRAVITELJA OPĆE BOLNICE »DR. TOMISLAV BARDEK« KOPRIVNICA

Razrješuje se PETAR STAPAR, dr. med., dužnosti sanacijskog upravitelja Opće bolnice »Dr. Tomislav Bardek« Koprivnica, na osobni zahtjev.

Klasa: 080-02/14-02/285

Urbroj: 5030115/1-14-02

Zagreb, 23. prosinca 2014.

Predsjednik

Zoran Milanović, v. r.

Rješenje, NN 157/2014-2964
## Rješenje o imenovanju sanacijske upraviteljice Opće bolnice "Dr. Tomislav Bardek" Koprivnica

### NN 157/2014 (31.12.2014.), Rješenje o imenovanju sanacijske upraviteljice Opće bolnice "Dr. Tomislav Bardek" Koprivnica

VLADA REPUBLIKE HRVATSKE

2965

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013 i 22/2014), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O IMENOVANJU SANACIJSKE UPRAVITELJICE OPĆE BOLNICE »DR. TOMISLAV BARDEK« KOPRIVNICA

Imenuje se SANDRA SINJERI sanacijskom upraviteljicom Opće bolnice »Dr. Tomislav Bardek« Koprivnica.

Klasa: 080-02/14-01/369

Urbroj: 5030115/1-14-02

Zagreb, 23. prosinca 2014.

Predsjednik

Zoran Milanović, v. r.

Ostalo, NN 157/2014-2965
## Rješenje o razrješenju člana Upravnog vijeća Agencije za regionalni razvoj Republike Hrvatske

### NN 157/2014 (31.12.2014.), Rješenje o razrješenju člana Upravnog vijeća Agencije za regionalni razvoj Republike Hrvatske

VLADA REPUBLIKE HRVATSKE

2966

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 7. stavka 2. Uredbe o osnivanju Agencije za regionalni razvoj Republike Hrvatske (»Narodne novine«, br. 155/2008, 83/2012 i 111/2014), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O RAZRJEŠENJU ČLANA UPRAVNOG VIJEĆA AGENCIJE ZA REGIONALNI RAZVOJ REPUBLIKE HRVATSKE

Razrješuje se MATIJA DERK dužnosti člana Upravnog vijeća Agencije za regionalni razvoj Republike Hrvatske.

Klasa: 080-02/14-02/280

Urbroj: 5030115/1-14-02

Zagreb, 23. prosinca 2014.

Predsjednik

Zoran Milanović, v. r.

Rješenje, NN 157/2014-2966
## Rješenje o imenovanju članice Upravnog vijeća Agencije za regionalni razvoj Republike Hrvatske

### NN 157/2014 (31.12.2014.), Rješenje o imenovanju članice Upravnog vijeća Agencije za regionalni razvoj Republike Hrvatske

VLADA REPUBLIKE HRVATSKE

2967

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 7. stavka 2. Uredbe o osnivanju Agencije za regionalni razvoj Republike Hrvatske (»Narodne novine«, br. 155/2008, 83/2012 i 111/2014), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA REGIONALNI RAZVOJ REPUBLIKE HRVATSKE

Imenuje se mr. sc. FRANKA VOJNOVIĆ članicom Upravnog vijeća Agencije za regionalni razvoj Republike Hrvatske.

Klasa: 080-02/14-01/356

Urbroj: 5030115/1-14-02

Zagreb, 23. prosinca 2014.

Predsjednik

Zoran Milanović, v. r.

Rješenje, NN 157/2014-2967
## Rješenje o razrješenju člana Upravnog vijeća Hrvatskog zavoda za zapošljavanje

### NN 157/2014 (31.12.2014.), Rješenje o razrješenju člana Upravnog vijeća Hrvatskog zavoda za zapošljavanje

VLADA REPUBLIKE HRVATSKE

2968

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 66. stavka 2. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008, 121/2010, 25/2012, 118/2012, 12/2013 i 153/2013), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG ZAVODA ZA ZAPOŠLJAVANJE

Razrješuje se ILIJA TADIĆ dužnosti člana Upravnog vijeća Hrvatskog zavoda za zapošljavanje, na koju je imenovan na prijedlog Gospodarsko-socijalnog vijeća.

Klasa: 080-02/14-02/284

Urbroj: 5030115/1-14-02

Zagreb, 23. prosinca 2014.

Predsjednik

Zoran Milanović, v. r.

Rješenje, NN 157/2014-2968
## Rješenje o imenovanju članice Upravnog vijeća Hrvatskog zavoda za zapošljavanje

### NN 157/2014 (31.12.2014.), Rješenje o imenovanju članice Upravnog vijeća Hrvatskog zavoda za zapošljavanje

VLADA REPUBLIKE HRVATSKE

2969

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 66. stavka 2. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008, 121/2010, 25/2012, 118/2012, 12/2013 i 153/2013), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG ZAVODA ZA ZAPOŠLJAVANJE

Imenuje se INGA ŽIC članicom Upravnog vijeća Hrvatskog zavoda za zapošljavanje, na prijedlog Gospodarsko-socijalnog vijeća.

Klasa: 080-02/14-01/361

Urbroj: 5030115/1-14-02

Zagreb, 23. prosinca 2014.

Predsjednik

Zoran Milanović, v. r.

Rješenje, NN 157/2014-2969
## Rješenje o imenovanju članova Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske

### NN 157/2014 (31.12.2014.), Rješenje o imenovanju članova Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske

VLADA REPUBLIKE HRVATSKE

2970

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke IV. stavka 2. Odluke o osnivanju Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske (»Narodne novine«, broj 90/2014), Vlada Republike Hrvatske je na sjednici održanoj 23. prosinca 2014. godine donijela

RJEŠENJE

O IMENOVANJU ČLANOVA POVJERENSTVA ZA KOORDINACIJU IZMEĐU INSPEKCIJA NADLEŽNIH ZA NADZOR TEHNIČKIH PROIZVODA STAVLJENIH NA TRŽIŠTE REPUBLIKE HRVATSKE

Za članove Povjerenstva za koordinaciju između inspekcija nadležnih za nadzor tehničkih proizvoda stavljenih na tržište Republike Hrvatske, imenuju se:

– VEDRAN LUKMAN, predstavnik inspekcija ministarstva nadležnog za gospodarstvo

– ZLATKO KOŠTA, predstavnik inspekcija ministarstva nadležnog za pomorstvo

– DAMIR BOROVIĆ, predstavnik inspekcija ministarstva nadležnog za graditeljstvo

– SNEŽANA IVANČIĆ, predstavnica inspekcija ministarstva nadležnog za unutarnje poslove

– DAVOR KADOJIĆ-BALAŠKO, predstavnik inspekcija ministarstva nadležnog za unutarnje poslove

– ANTONIO MUČNJAK, predstavnik inspekcija ministarstva nadležnog za carinske poslove

– mr. sc. ĐUKA MARIĆ, predstavnik inspekcija ministarstva nadležnog za poljoprivredu

– SPOMENKA UREMOVIĆ, dr. med., predstavnica inspekcija ministarstva nadležnog za zdravlje

– MIRJANA LERMAN, predstavnica inspekcija ministarstva nadležnog za zdravlje

– TOMISLAV STIPIĆ, predstavnik inspekcija Državnog zavoda za mjeriteljstvo

– ANĐELKO JURJEVIĆ, predstavnik inspekcija Hrvatske regulatorne agencije za mrežne djelatnosti.

Klasa: 080-02/14-01/357

Urbroj: 5030115/1-14-02

Zagreb, 23. prosinca 2014.

Predsjednik

Zoran Milanović, v. r.

Rješenje, NN 157/2014-2970
## Pravilnik o izmjeni i dopunama Pravilnika o uvjetima i načinu oslobođenja od plaćanja trošarine na energente koji se koriste kao pogonsko gorivo za plovidbu

### NN 157/2014 (31.12.2014.), Pravilnik o izmjeni i dopunama Pravilnika o uvjetima i načinu oslobođenja od plaćanja trošarine na energente koji se koriste kao pogonsko gorivo za plovidbu

MINISTARSTVO FINANCIJA

2974

Na temelju članka 92. stavka 8. Zakona o trošarinama (»Narodne novine«, br. 22/2013, 32/2013 i 81/2013) ministar financija uz prethodno mišljenje ministra pomorstva, prometa i infrastrukture donosi

PRAVILNIK

O IZMJENI I DOPUNAMA PRAVILNIKA O UVJETIMA I NAČINU OSLOBOĐENJA OD PLAĆANJA TROŠARINE NA ENERGENTE KOJI SE KORISTE KAO POGONSKO GORIVO ZA PLOVIDBU

Članak 1.

(1) U Pravilniku o uvjetima i načinu oslobođenja od plaćanja trošarine na energente koji se koriste kao pogonsko gorivo za plovidbu (»Narodne novine«, br. 58/2013, 72/2013 i 69/2014) u članku 11. iza stavka 3. dodaje se stavak 4. koji glasi:

»(4) Korisnik prava obvezan je najkasnije do 15. siječnja tekuće kalendarske godine carinskom uredu nadležnom prema svome sjedištu, odnosno prebivalištu dostaviti obavijest o količinama plinskog ulja obojanog plavom bojom u spremniku plovnog objekta ili plovila koje je nabavio za svaki pojedini plovni objekt ili plovilo, a koje nisu potrošene u prethodnoj kalendarskoj godini zaključno sa stanjem na dan 31. prosinca prethodne kalendarske godine. Obavijest se dostavlja na Obrascu OSK iz Priloga 2A ovoga Pravilnika koji je njegov sastavni dio.«.

Članak 2.

U članku 13. stavku 2. riječi: »izravnim utakanjem u plovni objekt ili plovilo« zamjenjuju se riječima: »izravnim utakanjem u spremnik plovnog objekta ili plovila«.

Članak 3.

Iza Priloga 2 dodaje se Prilog 2A – Obavijest o stanju preostalih nepotrošenih količina plinskog ulja obojanog plavom bojom na dan 31. prosinca koji je sastavni dio ovog Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/39

Urbroj: 513-02-1752/2-14-3

Zagreb, 16. prosinca 2014.

Ministar financija

mr. sc. Boris Lalovac, v. r.

PRILOG 2A

[Obrazac OSK](dodatni/434253.pdf)

157 31.12.2014 Pravilnik o izmjeni i dopunama Pravilnika o uvjetima i načinu oslobođenja od plaćanja trošarine na energente koji se koriste kao pogonsko gorivo za plovidbu

Pravilnik, NN 157/2014-2974